Marx on inimsuse laialilaotamiseks oma abinõusid soovitanud. Ta paneb edu aluseks hoolimatu võitluse üksikute inimeste salkade vahel. Marxi ühiselu mootoriks on viha. Kahtlemata on kindel, et viha kui negatiivne faktor ene­sega ühes edu tõsises mõttes mitte tuua ei või, ei saa. Võit­lus viha alusel sünnitab elus küll liikumist, protsessi, aga mitte edasiliikumist, progressi. Niipalju kui sarnasel liiku­misel positiivseid olluseid sees, on ta eduline. Marxi õpe­tuses on  positiivne: rõhutute ja tasuta tööliste ühinemine kaastundmuse põhjal. See on eduline tundmus kindlasti. Siin on ka edu tagajärjeks. Aga et terve inimesesugu võit­luse läbi viha põhjal edeneks, see kõneleb ja käib füsio­loogia algusnõuete vastu. Inimesesoo edenemist võib tõu­gata jõud, mis kõiki inimesi ja rahvusi ühtlasi köidab ja-vabastab: see on "humanitas", inimsuse tunne.